CELEX: 62011TN0093
Language: el
Date: 2011-02-15 00:00:00
Title: Υπόθεση T-93/11: Προσφυγή της 15ης Φεβρουαρίου 2011 — Stichting Corporate Europe Observatory κατά Επιτροπής

9.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/19
            
         Προσφυγή της 15ης Φεβρουαρίου 2011 — Stichting Corporate Europe Observatory κατά Επιτροπής
   (Υπόθεση T-93/11)
   2011/C 113/37
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Stichting Corporate Europe Observatory (Άμστερνταμ, Κάτω Χώρες) (εκπρόσωποι: S. Crosby, Solicitor, και S. Santoro, lawyer)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να αναγνωρίσει ότι η απόφαση της Επιτροπής, της 6ης Δεκεμβρίου 2010, στη διαδικασία GESTDEM 2009/2508 παραβιάζει τον κανονισμό 1049/2001 (1) και συνεπώς να την ακυρώσει· και
            
         
               —
            
            
               να καταδικάσει την Επιτροπή στα δικαστικά έξοδα της προσφεύγουσας σύμφωνα με το άρθρο 87 του Κανονισμού Διαδικασίας του Γενικού Δικαστηρίου.
            
         
      Λόγοι ακυρώσεως και κύρια επιχειρήματα
   
   Με την προσφυγή της, η προσφεύγουσα ζητεί, σύμφωνα με το άρθρο 263 ΣΛΕΕ, την ακύρωση της αποφάσεως της Επιτροπής, της 6ης Δεκεμβρίου 2010, στη διαδικασία GESTDEM 2009/2508, με την οποία η Επιτροπή απέρριψε την αίτηση που είχε υποβάλει η προσφεύγουσα, σύμφωνα με τον κανονισμό 1049/2001, περί πλήρους προσβάσεως σε ορισμένα έγγραφα σχετικά με τις εμπορικές διαπραγματεύσεις μεταξύ Ευρωπαϊκής Ένωσης και Ινδίας.
   Προς στήριξη της προσφυγής της, η προσφεύγουσα προβάλλει ένα λόγο ακυρώσεως, αντλούμενο από εσφαλμένη εφαρμογή του άρθρου 4, παράγραφος 1, στοιχείο α', τρίτη περίπτωση του κανονισμού 1049/2001, στο μέτρο που η εξαίρεση που αναφέρεται στις διεθνείς σχέσεις δεν έχει εφαρμογή εν προκειμένω, διότι όλα τα έγγραφα τα οποία ζητεί υπάγονται στη δημόσια σφαίρα.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001 L 148, σ. 43).